**Názov: Moderná liečba schizofrénie  = dobre zahratá šachová partia...**

**MUDr. Zuzana Repková, PK SZU a PNPP- Mužské oddelenie**

V dnešnej modernej dobe vystupuje do popredia potreba posunúť liečbu pacientov so schizofréniou do novej roviny. Myslieť, ako keby niekoľko "ťahov" dopredu so zreteľom na budúcnosť. Práve správne cielenou a včasnou liečbou je možné zabezpečiť plnohodnotné fungovanie pacientov so schizofréniou v dnešnom svete. To zahŕňa nielen ich participovanie v rodinnom kruhu a domácnosti, ale aj v societe priateľov. Odzrkadľuje sa to v schopnosti finančnej samostatnosti. Nástupom treťogeneračného antipsychotika – kariprazínu, sa otvorili nové možnosti farmakologických intervencií v liečbe schizofrénie. Na našom pracovisku sme mali možnosť objektivizovať účinok kariprazínu u niekoľkých desiatok pacientov. Portfólio prezentovaných kazuistík poukazuje na široké možnosti použitia kariprazínu, s možnosťou zhodnotenia jeho pozitívneho účinku v nemocničných podmienkach. Jednotlivé kazuistiky boli vyberané tak, aby ponúkli najrôznorodejšiu paletu profilu vhodného pacienta i kombinácií s inými psychofarmakami.